Радио 1 Rock
Радио 1 Рок започва да излъчва на 1 август 2008 г. Станцията представлява разширение на наложения бранд Радио 1. Програмата е насочено предимно към

мъжката аудитория на възраст над 25 години. Радио 1 Рок представя най-големите хитове в историята на рок музиката, като се придържа към мелодичното

звучене на Classic Rock/Album-Oriented Rock и като правило не обхваща крайните стилове от рок жанра. Типични представители в програмата на радиото са Led Zeppelin, Deep Purple, Whitesnake, Metallica, Def Leppard, Guns and Roses и много други. Присъстват и много класически и съвременни български рок групи като ФСБ, Щурците, Тангра, Б.Т.Р., Odd Crew и много други.

Радио 1 Рок залага изцяло на музикална програма без прекъсвания от водещи и е предпочитана радиостанция от феновете на този жанр. Слоганът е „Едно рок радио“.

Станцията е част от най-голямата радиогрупата в страната „Фреш Медиа България“ АД (до 2018 г. Communicorp Group Ltd).

Програмата може да се слуша онлайн на уебсайта на радиото www.radio1rock.bg или чрез мобилните приложения на Радио 1 Rock.

Външни препратки 
 Официален уебсайт
 Официална Фейсбук страница
 www.radio1.bg
 www.predavatel.com

Радиостанции в България
Основани в България през 2008 година